open-index/open-wikipedia-markdown huggingface dataset:
Βασιλική Τρουφάκου

Η **Βασιλική Τρουφάκου** (Νέα Σμύρνη Αττικής, 28 Μαϊου 1986) είναι Ελληνίδα ηθοποιός με καταγωγή από τα Παπαδιάνικα Λακωνίας.

Είναι απόφοιτη της Δραματικής σχολής του Εθνικού Θεάτρου αλλά και του τμήματος Πολιτικών Μηχανικών του Εθνικού Μετσόβιου Πολυτεχείου. Έγινε γνωστή από την τηλεοπτική σειρά του MEGA, «Κάτω Παρτάλι» αλλά και από θεατρικές παραστάσεις στο Θέατρο Νέου Κόσμου όπως η Έντα Γκάμπλερ.

Το 2016, στην τελετή των βραβείων της Ελληνικής Ακαδημίας Κινηματογράφου, κέρδισε το βραβείο Β’ γυναικείου ρόλου για την ερμηνεία της στην ταινία Ουζερί Τσιτσάνης*.*

Η πλέον πρόσφατη συμμετοχή της είναι στην δραματική τηλεοπτική σειρά του Mega Channel, *[[Famagusta (τηλεοπτική σειρά)|Famagusta]]* (2024), στον ρόλο της Ιφιγένειας Χαραλάμπους. 

Από το 2023 πρωταγωνιστεί στην τηλεοπτική σειρά του Alpha Ο Γιατρός, στην οποία ενσαρκώνει τον ρόλο της Σοφίας Αλεξανδρή.

Στις 13 Μαΐου 2024 γέννησε το πρώτο της παιδί, έναν γιο.

## Φιλμογραφία

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Οδός Αιόλου

Η **Οδός Αιόλου** είναι οδική αρτηρία στο κέντρο της Αθήνας. Έλαβε το όνομα της από τον Αίολο, τον θεό των ανέμων, της αρχαίας ελληνικής μυθολογίας. Είναι μονόδρομος και αρχικά είχε φορά προς νότια, αλλά από το κλείσιμο της οδού Αθηνάς στα τέλη της δεκαετίας του 1990, μετά από ανάπλαση, το τμήμα βόρεια της οδού Λυκούργου είναι μονόδρομος με φορά βόρεια. Η οδός ξεκινά από την οδό Πελοπίδα, νότια της οδού Ερμού και καταλήγει στην οδό Πανεπιστημίου (Λεωφόρος Ελευθερίου Βενιζέλου). Βόρεια της οδού βρίσκεται η οδός Πατησίων (28ης Οκτωβρίου). Επί Τουρκοκρατίας βρισκόταν στη θέση της η «Αιολική Οδός» μιας και στο τέλος της βρίσκεται έως και σήμερα το Μνημείο των Ανέμων.

## Ιστορικό
μικρογραφία|Το κτήριο της Εθνικής Τράπεζας στην Οδό Αιόλου|αριστερά
Η οδός σχεδιάστηκε το 1833 από τους αρχιτέκτονες Σταμάτη Κλεάνθη και Έντουαρτ Σάουμπερτ, και στρώθηκε με αμμοχάλικο το 1860. Ήταν η πρώτη οδός της Αθήνας στην οποία έγινε κάτι τέτοιο. Στη συνέχεια κτίστηκαν νεοκλασικά κτήρια, μερικά από τα οποία βρίσκονται έως και σήμερα στο νότιο και κεντρικό τμήμα της οδού. Μετά τον Β΄ Παγκόσμιο Πόλεμο και τον Εμφύλιο Πόλεμο, κατασκευάστηκαν μοντέρνες πολυκατοικίες οκτώ με δέκα ορόφων, ενώ την ίδια περίοδο εγκαταστάθηκαν φωτεινοί σηματοδότες στις συμβολές της Αιόλου με Αδριανού, Ερμού, Ευριπίδου, Σοφοκλέους, Σταδίου και Πανεπιστημίου/Πατησίων. Η περιοχή κοντά στη συμβολή της Αιόλου με τη Σταδίου ονομάζεται *[[Χαυτεία]]*. Ονομάστηκε έτσι από ένα γνωστό καφενείο του 19ου αιώνα, του οποίου ο ιδιοκτήτης ονομαζόταν Χαυτής. Τα Χαυτεία, αλλά και γενικότερα η οδός Αιόλου ήταν το εμπορικό κέντρο της Αθήνας κατά τον 19ο και 20 αιώνα. Χαρακτηριστικά το 1891 η εφημερίδα *«[[Εφημερίς (εφημερίδα Αθήνας)|Εφημερίς]]»* αναφέρει: *«…Η συγκέντρωσις του πλήθους γίνεται κατά δεύτερον  λόγον εις τας οδούς του Αιόλου και της Αθηνάς. Αι οδοί αυταί δεν απέβαλον εισέτι ολοτελώς τον χρωματισμόν εμπορικών οδών ανατολικής πόλεως. Όλα αυτά, τα έξωθεν των θυρών κρεμάμενα αντικείμενα, προδίδουσιν τας ανατολικάς συνηθείας των πραγματευτάδων, οίτινες εκθέτουσιν έξωθεν της θύρας των ό,τι εκλεκτόν έχει ένδον το κατάστημά των...».* 

Το 1839, στη διασταύρωση με την οδό Ερμού, στο ισόγειο του σπιτιού του Βρυζάκη ιδρύεται το καφενείον «Ωραία Ἑλλάς» που υπήρξε κέντρο πολιτικών ζυμώσεων και συγκεντρώσεων. Επίσης ήταν για ένα διάστημα το μοναδικό σημείο όπου πωλούνταν ξένες εφημερίδες.

Από τη δεκαετία του 1950 όμως, η περιοχή άρχισε να μαραζώνει εμπορικά, μιας και τα περισσότερα εμπορικά καταστήματα μεταφέρθηκαν στις οδούς Ερμού, Σταδίου και Πανεπιστημίου.

Το 2003 κατά τη διάρκεια έργων πεζοδρόμησης, ανακαλύφθηκαν τμήματα της αρχαίας Αθηναϊκής οχύρωσης, στη διασταύρωση με την οδό Σοφοκλέους.

## Παραπομπές


## Εξωτερικοί σύνδεσμοι

* Η παλιά Αιόλου με τα μεγαλεία της και τα ξενοδοχεία της Θωμάς Σιταράς, *«Πρώτο Θέμα»*, 17 Οκτωβρίου 2015
*
*Η Αιόλου έχει τη δική της ιστορία, Athens Voice, 23.02.2022 (αφιέρωμα)

Αιόλου Οδός
Γιάννης Αγγελάκης

Ο **Γιάννης Αγγελάκης** (Αθήνα, 2 Νοεμβρίου 1970 - Αθήνα, 30 Απριλίου 2016) ήταν Έλληνας κομμωτής, make-up artist και ηθοποιός.

## Βιογραφία
Ήταν απόφοιτος τεχνικού λυκείου όπου σπούδασε αρχιτεκτονικό σχέδιο. Σπούδασε επίσης μακιγιάζ και κομμωτική. Από την αρχή της καριέρας του είχε την τύχη να συνεργαστεί με μεγάλα ονόματα της ελληνικής showbiz όπως την Ρούλα Κορομηλά, την Καίτη Γαρμπή, την Ναταλία Γερμανού, την Πέγκυ Ζήνα, την Άντζελα Γκερέκου, την Στέλλα Γεωργιάδου κ.ά. ενώ για οκτώ χρόνια ήταν ο προσωπικός μακιγιέρ της Άννας Βίσση. Έχει μακιγιάρει σχεδόν όλη την ελληνική showbiz (ηθοποιούς, τραγουδιστές, μοντέλα κ.ά.).

Το 1999 αρχίζει να εμφανίζεται μπροστά από τις κάμερες με τον πρώτο πρωταγωνιστικό ρόλο στην ταινία του Πάνου Κούτρα *[[Η επίθεση του γιγαντιαίου μουσακά]]* με την οποία προτάθηκε για βραβείο 1ου ρόλου στο Φεστιβάλ Κινηματογράφου Θεσσαλονίκης. Επίσης συμμετείχε στην ταινία του ΑΝΤ1 *[[Αδελφές... Ψυχές|Αδελφές ψυχές]]* μαζί με τη Σοφία Αλιμπέρτη. Εργάστηκε ως ηθοποιός στον κινηματογράφο και την τηλεόραση.

Παράλληλα έκανε μαθήματα φωνητικής και το 2003 ξεκίνησε να τραγουδαει, επαγγελματικά πλέον, σε διάφορα μαγαζιά. Το 2006 συμμετέχει στην εκπομπή του Star channel *Super Star* με τη Χριστίνα Λαμπίρη, ενώ κυκλοφόρησε την πρώτη του δισκογραφική δουλειά με τίτλο *Γιάννης Αγγελάκης #1* . Τα τελευταία χρόνια έκανε show στο μαγαζί Shamone του Φώτη Σεργουλόπουλου.

Πέθανε αιφνιδίως σε ηλικία μόλις 46 ετών το Μεγάλο Σάββατο της 30ης Απριλίου του 2016 από ανακοπή.

## Φιλμογραφία

### Τηλεόραση

### Κινηματογράφος

## Παραπομπές


Κατηγορία:Έλληνες ηθοποιοί κινηματογράφου
NGC 5705

Ο **NGC 5705** είναι σπειροειδής γαλαξίας στον αστερισμό Παρθένο. Ανήκει σε μικρή ομάδα γαλαξιών στην οποία περιλαμβάνονται επίσης οι NGC 5691, NGC 5713 και NGC 5719. Βάσει διαφορετικών μετρήσεων εκτιμάται πως απέχει από 19,6 μέχρι 27 εκατομμύρια παρσέκ από το Ηλιακό Σύστημα, ενώ το φαινόμενο μέγεθος του είναι 13,2. Τον ανακάλυψε ο Γάλλος αστονόμος Εντουάρ Στεφάν (Édouard Stephan) στις 17&nbsp;Μαΐου 1884.

## Παραπομπές


## Αναφορές

## Εξωτερικοί σύνδεσμοι
* 

5705
52395
09447
Κατηγορία:Σπειροειδείς γαλαξίες
Κατηγορία:Παρθένος (αστερισμός)
NGC 4027

Ο **[[Νέος Γενικός Κατάλογος|NGC]] 4027** ή **Arp 22** είναι ραβδωτός σπειροειδής γαλαξίας ο οποίος απέχει περίπου 83 εκατομμύρια έτη φωτός από το Ηλιακό Σύστημα και βρίσκεται στον αστερισμό Κόρακα. Επίσης είναι ιδιόμορφος γαλαξίας διότι οι βραχίονές του είναι ασύμμετροι. Αυτό πιθανόν να οφείλεται σε σύγκουσή του με άλλον γαλαξία στο παρελθόν. Ανήκει στην ομάδα γαλαξιών NGC 4038, στην οποία περιλαμβάνονται επίσης οι περίφημοι Γαλαξίες Κεραίες. Απέχει περίπου 75 εκατομμύρια έτη φωτός από το Ηλιακό Σύστημα και έχει διάμετρο της τάξεως των 70.000 ετών φωτός.

## Δείτε επίσης
* NGC 4618
* NGC 4625
* NGC 5713

## Παραπομπές


## Αναφορές

## Εξωτερικοί σύνδεσμοι
* 

4027
37773
Κατηγορία:Ραβδωτοί σπειροειδείς γαλαξίες
Κατηγορία:Κόραξ (αστερισμός)
Κατηγορία:Γαλαξίες Arp
Κατηγορία:Ιδιόμορφοι γαλαξίες
Spotlight: Όλα στο φως

To ***Spotlight*** (ή ***Spotlight:Όλα στο φως***) είναι αμερικανική δραματική ταινία του 2015, σε σκηνοθεσία Τομ Μακάρθι και σε σενάριο του ίδιου του σκηνοθέτη σε συνεργασία με τον Τζος Σίνγκερ. Πρωταγωνιστούν οι Μαρκ Ράφαλο, Μάικλ Κίτον, Ρέιτσελ ΜακΆνταμς, Στάνλεϊ Τούτσι, Τζον Σλάτερι και Λιβ Σράιμπερ. Η ταινία επικεντρώνεται στην συντακτική ομάδα της εφημερίδας *[[The Boston Globe]]*, "Spotlight", η οποία ερεύνησε τη συστηματική κακοποίηση παιδιών από καθολικούς ιερείς. Η ομάδα αυτή είναι η παλιότερη σε ισχύ συντακτική ομάδα στις ΗΠΑ, η οποία το 2003, χάρισε στην εφημερίδα το Βραβείο Πούλιτζερ.

Στις 3 Σεπτεμβρίου του 2015, έκανε πρεμιέρα στο Φεστιβάλ Κινηματογράφου Βενετίας.  Επίσης, εμφανίστηκε στο Φεστιβάλ Κινηματογράφου Τελουράιντ αλλά και στο Φεστιβάλ Κινηματογράφου Τορόντο, σε ειδική παρουσίαση. Κατόπιν, στις 6 Νοεμβρίου του 2015, κυκλοφόρησε και στους κινηματογράφους από την Open Road Films. Κέρδισε πολυάριθμα βραβεία κριτικών και σωματείων, και ονομάστηκε μία από τις σπουδαιότερες ταινίες του 2015, μέσω πολλών δημοσιεύσεων. Η ταινία υπήρξε σε έξι κατηγορίες υποψήφια για Όσκαρ, κερδίζοντας τελικά το Όσκαρ Καλύτερης Ταινίας αλλά και το Όσκαρ Καλύτερου Πρωτότυπου Σεναρίου, και έγινε η πρώτη ταινία της Open Road Films, που κερδίζει μία από αυτές τις δύο κατηγορίες. Έτσι είναι μία από τις λίγες όχι μεγάλες εταιρείες των ΗΠΑ, που κερδίζουν το Όσκαρ Καλύτερης Ταινίας.

## Παραπομπές


## Εξωτερικοί σύνδεσμοι
* – official site
*
*
*"The story behind the ''Spotlight'' movie" from *[[The Boston Globe]]*
*''Spotlight'' at History vs. Hollywood
*''Spotlight'' criticism at TheMediaReport.com

Κατηγορία:Ταινίες του 2015
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 2010
Κατηγορία:Αμερικανικές δραματικές ταινίες
Κατηγορία:Αμερικανικές ταινίες συσχετιζόμενες με ΛΟΑΤ
Κατηγορία:Ταινίες σχετικά με σεξουαλική κακοποίηση
Κατηγορία:Όσκαρ Καλύτερης Ταινίας
Κατηγορία:Θρησκευτικά σκάνδαλα
Κατηγορία:Ταινίες σχετικά με την παιδική σεξουαλική κακοποίηση
Κατηγορία:Δραματικές ταινίες βασισμένες σε πραγματικά γεγονότα
Κατηγορία:Ταινίες γυρισμένες στη Μασαχουσέτη
Κατηγορία:Ταινίες με μουσική σύνθεση Χάουαρντ Σορ
Κατηγορία:Ταινίες των οποίων ο σεναριογράφος κέρδισε Όσκαρ Καλύτερου Πρωτότυπου Σεναρίου
Διοργανώσεις Ε.Π.Σ. Ηπείρου 1997–98

Για την **περίοδο 1997–98**, η Ένωση Ποδοσφαιρικών Σωματείων Ηπείρου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ιωαννίνων.

Η πρωταθλήτρια ομάδα της ΕΠΣ Ηπείρου κερδίζει την άνοδο στη Δ εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Ηπείρου, αποκτά το δικαίωμα συμμετοχής στο Κύπελλο Ερασιτεχνών.

## Α ερασιτεχνική
Η τελική βαθμολογία της Α΄ Κατηγορίας ΕΠΣΗΠ για το 1997-98Η πρωταθλήτρια ομάδα του Ροδοτοπίου ανέβηκε στην Δ εθνική.

## Β ερασιτεχνική
Η Β ερασιτεχνική έγινε σε δυο ομίλους.

### Α όμιλος

### Β όμιλος

## Γ ερασιτεχνική
Η Γ ερασιτεχνική έγινε σε δυο ομίλους.

### Α όμιλος

### Β όμιλος

## Κύπελλο

### Τελικός
Ο τελικός έγινε στις 25 Μαρτίου 1998 στο Ζωσιμάδες.

**Προοδευτική Περάματος**-ΑΕ Πραμάντων **4-0**

## Πηγές


98
Κατηγορία:Εγχώρια ποδοσφαιρικά πρωταθλήματα 1997-1998
Δημήτριος Χλωρός

Ο **Δημήτριος Γ. Χλωρός** (1925 - 12 Δεκεμβρίου 1989)  ήταν Έλληνας δικηγόρος και πολιτικός.

## Βιογραφικά στοιχεία
Γιος του Γεωργίου Χλωρού, βουλευτή του Νομού Φθιωτιδοφωκίδος και Υπουργού στην κυβέρνηση Παναγή Τσαλδάρη. Αδελφός του Αλέξανδρου Χλωρού, καθηγητή Συγκριτικού Δικαίου, Πρύτανη του Πανεπιστημίου του Λονδίνου και πρώτου Έλληνα δικαστή στο Δικαστήριο της Ευρωπαϊκής Ένωσης. Σπούδασε νομικά στο Πανεπιστήμιο του Λονδίνου και εργάστηκε ως δικηγόρος. Πολιτεύτηκε με το κόμμα των προοδευτικών του Σπύρου Μαρκεζίνη. Κατά τη διάρκεια της 7ετούς δικτατορίας εδέχθη πρόταση να αναλάβει υφυπουργός αλλά αρνήθηκε. Εξελέγη βουλευτής στην εκλογική περιφέρεια Φωκίδας με τη Νέα Δημοκρατία πρώτος σε σταυρούς στις εκλογές του 1974 και 1977. Υποψήφιος βουλευτής στις εκλογές του 1981 και του 1985 χωρίς επιτυχία, καθώς καταργήθηκε ο σταυρός προτίμησης και ετέθη 2ος στη "λίστα προτίμησης", μετά τον Νικόλαο Γκελεστάθη.
Απεβίωσε σε ηλικία 64 ετών στις 12/12/1989 στο Λονδίνο από λευχαιμία. Κηδεύτηκε από το Πρώτο Νεκροταφείο Αθηνών στις 18 Δεκεμβρίου 1989. Ήταν παντρεμένος με τη Λέλα (Αγγελική) Κουλμάση. Απέκτησαν ένα γιο τον Γιώργο (γεν. 1976) και μία κόρη τη Χριστίνα (γεν. 1980). 

## Παραπομπές


Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Φωκίδας
Οδός Διονυσίου Αρεοπαγίτου

Η **Οδός Διονυσίου Αρεοπαγίτου** είναι πεζόδρομος, προσκείμενος στη νότια πλαγιά της Ακρόπολης των Αθηνών, στη συνοικία Μακρυγιάννη στην Αθήνα. Έλαβε το όνομα της από τον Διονύσιο Αρεοπαγίτη, τον πρώτο Αθηναίο που ασπάστηκε τον Χριστιανισμό από το κήρυγμα του Αποστόλου Παύλου, σύμφωνα με τις *[[Πράξεις των Αποστόλων]]*.

Η οδός διατρέχει από την ανατολή προς τη δύση. Ξεκινά από τη Λεωφόρο Βασιλίσσης Αμαλίας κοντά στη Πύλη του Αδριανού και καταλήγει στον Λόφο του Φιλοπάππου, όπου συναντάται με την Οδό Αποστόλου Παύλου, την επέκταση του πεζοδρόμου γύρω από τον αρχαιολογικό χώρο της Ακρόπολης και της Αγοράς. Η οδός έχει μήκος περίπου 830 μέτρα.

Η οδός αρχικά χωροθετήθηκε το 1857 σε θέση πιο βόρεια από τη σημερινή της, μπροστά από το Ωδείο Ηρώδου του Αττικού. Επανασχεδιάστηκε και απέκτησε τη μορφή της το 1955 από τον αρχιτέκτονα Δημήτρη Πικιώνη, ο οποίος σχεδίασε επίσης τα πεζοδρομημένα μονοπάτια του αρχαιολογικού χώρου της Ακρόπολης. Η οδός πεζοδρομήθηκε το 2003.

## Κτήρια και μνημεία
[μικρογραφία|Αρχοντικό των αρχών του 20ου αιώνα με [Αρ Νουβό και εκλεκτικά στοιχεία στην Οδό Διονυσίου Αρεοπαγίτου.]]
Στην αρχή της οδού κοντά στη Λεωφόρο Βασιλίσσης Αμαλίας έχει κτήρια και στις δύο πλευρές. Όμως, μετά την οδό Μακρυγιάννη, η βόρεια πλευρά είναι άδεια, χαρίζοντας θέα προς τον αρχαιολογικό χώρο της Ακρόπολης. Κοντά στην οδό βρίσκεται η είσοδος του αρχαίου Θεάτρου του Διονύσου. Στη νότια πλευρά βρίσκεται το Μουσείο της Ακρόπολης και μια πολυτελής οικιστική συνοικία με πολυτελείς πολυκατοικίες και αρχοντικά. Κοντά στο τέλος της οδού βρίσκεται η είσοδος του Ωδείου Ηρώδου του Αττικού. Στη μέση της οδού βρέθηκαν τα θεμέλια της οικίας του Πρόκλου.

## Αξιοσημείωτοι κάτοικοι
* Βαγγέλης Παπαθανασίου, συνθέτης. Κατείχε νεοκλασικό αρχοντικό κοντά στο Μουσείο της Ακρόπολης, το οποίο απειλήθηκε με κατεδάφιση ή μεταφορά και επανατοποθέτηση κατά τη διάρκεια κατασκευής του μουσείου.
* Κωνσταντίνος Παρθένης, ζωγράφος. Η οικία του κατεδαφίστηκε κατά τη διάρκεια της πεζοδρόμησης.
* Άκης Τσοχατζόπουλος, πολιτικός.
* Ξενοφών Ζολώτας, οικονομολόγος και προσωρινός πρωθυπουργός της Ελλάδας.

## Παραπομπές


## Εξωτερικοί σύνδεσμοι
* Όλα όσα δεν ξέρατε για τον πεζόδρομο της Διονυσίου Αρεοπαγίτου! Νάντια Μασσαχού, *"newsbeast.gr"*, 3 Οκτωβρίου 2013.

Διονυσίου Αρεοπαγίτου Οδός
Κατηγορία:Διονύσιος ο Αρεοπαγίτης
Διοργανώσεις Ε.Π.Σ. Ηπείρου 1961–62

Για την **περίοδο 1961–62**, η Ένωση Ποδοσφαιρικών Σωματείων Ηπείρου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, στους νομούς Ιωαννίνων,Άρτας,Πρέβεζας και το νησί της Λευκάδας.

## Α ερασιτεχνική
Οι 3 πρώτες ομάδες συμμετείχαν στο τουρνουά Β εθνικής 1962.Άγνωστο τι έγινε στην ισοβαθμία Νικόπολης και Ατρόμητου.Τελικά συμμετείχε ο Ατρόμητος.Ατρόμητος και Ολυμπιακός ενώθηκαν και δημιούργησαν τον ΑΟ Ιωαννίνων.Οπότε δεν υποβιβάστηκε κάποια ομάδα.

## Β ερασιτεχνική
Δεν συμμετείχε ο Ολυμπιακός Άρτας που συμμετείχε τελικά και αυτός στην συγχώνευση της Αναγέννησης Άρτας.Ανέβηκαν στην Α ερασιτεχνική η Λευκάτα Λευκάδας και η ΑΕ Πρέβεζας.Δεν υποβιβάστηκε η Θύελλα Κατσικάς.

## Γ ερασιτεχνική
Νέες παρουσίες στην Γ ερασιτεχνική σε σχέση με την προηγούμενη χρονιά είναι η Πίνδος Κόνιτσας και ο Αετός Σταυρακίου.

### Νότιος όμιλος

### Βόρειος όμιλος

## Πηγές


62
Κατηγορία:Εγχώρια ποδοσφαιρικά πρωταθλήματα 1961-1962
Σκάκι χιονοστιβάδας

Το **Σκάκι χιονοστιβάδας** (*Avalanche chess*) είναι σκακιστική παραλλαγή που δημιούργησε ο Ραλφ Μπέτζα το 1977.

## Κανόνες
Οι κανόνες είναι όπως στο κανονικό σκάκι εκτός του ότι όταν ένας παίκτης κάνει μια κίνηση, στη συνέχεια *πρέπει* να μετακινήσει ένα από τα πιόνια του αντιπάλου του κατά ένα τετράγωνο προς τα εμπρός (προς την πλευρά του). Για αυτή την κίνηση ισχύουν επιπλέον τα εξής:
* Δεν μπορεί να το μετακινήσει δύο τετράγωνα ακόμα κι αν είναι η πρώτη κίνηση του πιονιού.
* Δεν μπορεί να χρησιμοποιήσει το πιόνι του αντιπάλου του για να συλλάβει κάποιο κομμάτι του.
* Δεν μπορεί να επιλέξει σε ποιο κομμάτι θα προαχθεί το πιόνι όταν το μετακινήθει στην γραμμή προαγωγής. Συνεπώς, απλά το μετακινεί και στη συνέχεια κάνει την επιλογή προαγωγής ο αντίπαλός του.
* Ο κανόνας αυτός παρακάμπτεται όταν δεν μπορεί να μετακινηθεί κανένα από τα πιόνια του αντιπάλου.
* Στην περίπτωση που το πιόνι του αντιπάλου που μετακινείται κάνει σαχ, τότε ο αντίπαλός κερδίζει αμέσως την παρτίδα.

## Σκακιστικά προβλήματα

Η παραλλαγή αυτή χρησιμοποιείται επίσης σε σκακιστικά προβλήματα. Ένα απλό παράδειγμα, που χρησιμοποιείται περισσότερο για την κατανόηση της παραλλαγής, είναι στο διάγραμμα δεξιά, όπου παίζουν τα λευκά και τίθεται το ερώτημα:
:Μπορούν να κερδίσουν;

Η απάντηση είναι «όχι», διότι χάνουν αυτομάτως:
:Τα λευκά, ό,τι κίνηση και να παίξουν, θα πρέπει στη συνέχεια να μετακινήσουν το μαύρο πιόνι στο τετράγωνο η6, από το οποίο θα κάνουν σαχ στον βασιλιά τους και θα χάσουν την παρτίδα. Για να αποσοβήσουν κάτι τέτοιο θα πρέπει να συλλάβουν ή να μπλοκάρουν το μαύρο πιόνι, είτε να μετακινήσουν τον βασιλιά τους, είτε να κάνουν ματ στον αντίπαλο βασιλιά σε αυτήν ακριβώς την κίνηση, αλλά τελικά δεν μπορούν να κάνουν τίποτε από όλα αυτά. Συνεπώς, ό,τι κίνηση κι αν παίξουν χάνουν και η απάντηση στο ερώτημα είναι όχι.

## Παραπομπές


### Πηγές
*
*
*
*

## Εξωτερικοί σύνδεσμοι
* 

Κατηγορία:Σκακιστικές παραλλαγές
Κατηγορία:Σκακιστικά προβλήματα
Get What You Deserve

***Get What You Deserve*** είναι ο τίτλος του έκτου στούντιο άλμπουμ του γερμανικού thrash metal συγκροτήματος Sodom, το οποίο κυκλοφόρησε τον Ιανουάριο του 1994 μέσω της δισκογραφικής εταιρείας "SPV/Steamhammer".

Οι ηχογραφήσεις του δίσκου πραγματοποιήθηκαν το φθινόπωρο του 1993 στο "T&T Studio" του Γκελζενκίρχεν, με παραγωγό τον Βολφ Στακ. Το εξώφυλλο του αντικαταστάθηκε μετά την αρχική έκδοση του άλμπουμ, από μία φωτογραφία των μελών του συγκροτήματος, αφού θεωρήθηκε ακραίο.

Οι κριτικές για το άλμπουμ υπήρξαν ανάμεικτες, αφού το "AllMusic" το βαθμολόγησε με 1,5 / 5 και το "Sputnik Music" με μέσο όρο βαθμολογιών 2,9 / 5, αλλά το "Metal Archives" με 78% και το "Metal Storm" με 7,1 / 10.

## Τραγούδια του δίσκου

## Θέσεις τσαρτ

## Τα μέλη των Sodom
Οι μουσικοί οι οποίοι ηχογράφησαν το "*Get What You Deserve*" ήταν οι εξής:

* **[[Τόμας Ζουκ|Tom Angelripper]]** - μπάσο, φωνητικά
* **Andy Brings** - κιθάρα
* **Atomic Steif** - τύμπανα

## Παραπομπές


## Πηγές
* Get What You Deserve - SODOM WEB SQUAD
* Sodom - Get What You Deserve | Sputnikmusic
* Sodom - Get What You Deserve - Encyclopaedia Metallum: The Metal Archives

Κατηγορία:Δισκογραφία των Sodom
Κατηγορία:Άλμπουμ του 1994
Fathers and Sons

***Fathers and Sons*** είναι ο τίτλος του διπλού άλμπουμ του Αμερικανού blues καλλιτέχνη Μάντι Γουότερς, το οποίο κυκλοφόρησε τον Αύγουστο του 1969 μέσω της δισκογραφικής εταιρείας "Chess Records".

Ο δίσκος αποτελείται από στούντιο ηχογραφήσεις που πραγματοποιήθηκαν από τις 21 ως τις 23 Απριλίου του 1969 στα "Tel Mar Studios" του Σικάγου, όπως και από ζωντανές ηχογραφήσεις που έλαβαν χώρα στις 24 Απριλίου στο "Super Cosmic Joy-Scout Jamboree". Την παραγωγή του ανέλαβε ο Νόρμαν Ντέιρον, υπό την εποπτεία του Μάρσαλ Τσες.

Η ιδέα για τον δίσκο ήλθε μετά από πρόταση του Μάικ Μπλούμφιλντ και του Πολ Μπάτερφιλντ στον Μάρσαλ Τσες, αφού του γνωστοποίησαν ότι θα βρίσκονταν στο Σικάγο για μία φιλανθρωπική συναυλία. Ο Τσες συγκέντρωσε τα υπόλοιπα μέλη του σχήματος του Waters για τις ηχογραφήσεις. Στο δεύτερο μέρος του "*[[Got My Mojo Working]]*", πραγματοποίησε γκεστ εμφάνιση ο ντράμερ του Τζίμι Χέντριξ, Μπάντι Μάιλς.

Το εξώφυλλο του δίσκου ήταν δημιουργία του Ντον Ουίλσον και βασίστηκε στο σχέδιο του Μιχαήλ Άγγελου στην οροφή της Καπέλα Σιξτίνα.

Το άλμπουμ σκαρφάλωσε στο # 70 του Billboard, την υψηλότερη θέση από οποιονδήποτε άλλο δίσκο του Waters.

## Τραγούδια του δίσκου
;Studio
#"All Aboard" (Waters) – 2:50
#"Mean Disposition" (Waters) – 5:42
#"Blow Wind Blow" (Waters) – 3:35
#"Can't Lose What You Ain't Never Had" (Waters) – 3:03
#"Walkin' Thru The Park" (Waters) – 3:07
#"Forty Days and Forty Nights" (Bernard Roth) – 3:04
#"Standin' Round Crying" (Waters) – 4:01
#"I'm Ready" (Dixon) – 3:33
#"Twenty Four Hours" (Eddie Boyd) – 4:46
#"Sugar Sweet" (London) – 2:16

;Live
#"Long Distance Call" (Waters) – 6:35
#"Baby, Please Don't Go" (Big Joe Williams) – 3:05
#"Honey Bee" (Waters) – 3:57
#"The Same Thing" (Dixon) – 6:00
#"Got My Mojo Working, Part 1" (Preston Foster, Waters) – 3:39
#"Got My Mojo Working, Part 2" (Foster, Waters) – 5:33

## Θέσεις τσαρτ
***Fathers and Sons*** *(άλμπουμ)*

***Επίσημη κυκλοφορία: [[Αύγουστος]] [[1969]]***

## Οι μουσικοί
Οι μουσικοί οι οποίοι ηχογράφησαν τα κομμάτια του "*Fathers and Sons*" ήταν οι εξής:

* **[[Μάντι Γουότερς]]** - φωνητικά, κιθάρα
* **[[Ότις Σπαν]]** - πιάνο
* **[[Μάικ Μπλούμφιλντ]]** - κιθάρα
* **Πολ Άσμπελ** - κιθάρα
* **[[Πολ Μπάτερφιλντ]]** - φυσαρμόνικα
* **Τζεφ Καρπ** - φυσαρμόνικα
* **[[Ντόναλντ Νταν]]** - μπάσο
* **Φιλ Άπτσερτς** - μπάσο
* **[[Σαμ Λέι]]** - τύμπανα
* **[[Μπάντι Μάιλς]]** - τύμπανα

## Παραπομπές


## Πηγές
* Fathers And Sons - Muddy Waters | Songs, Reviews, Credits - AllMusic
* Review - Muddy Waters: Fathers And Sons
* Muddy Waters - Fathers And Sons (Vinyl, LP, Album) at Discogs

Κατηγορία:Δισκογραφία του Muddy Waters
Κατηγορία:Άλμπουμ του 1969
Μαρία Φιοντόροβνα Αντρέγιεβα

Η **Μαρία Φιοντόροβνα Αντρέγιεβα** (ρωσικά: *Мари́я Фёдоровна Андре́ева*, 4 Ιουλίου 1868 - 8 Δεκεμβρίου 1953) ήταν Σοβιετική ηθοποιός του θεάτρου και μέλος της διοίκησης του κατά την μπολσεβικική περίοδος. Το πραγματικό της όνομα ήταν **Μαρία Φιοντόροβνα Γιουρκβσκάγια** (ρωσικά: *Мари́я Фёдоровна Юрко́вская*).
## Πρώτα χρόνια
Ο πατέρας της, Φίοντορ Αλεξάντροβιτς-Γιουρκόβσκι (Фёдор Александрович Фёдоров-Юрковский, 1842–1915), ήταν σκηνοθέτης στο θέατρο Αλεξαντρίνσκι και η μητέρα της ηθοποιός. Έτσι, ακολούθησε τα βήματα των γονιών της. Μετά την αποφοίτησή της από τη Δραματική Σχολή, πήγε στο Καζάν, σε ηλικία 18 ετών. Αργότερα, παντρεύτηκε τον κατά 18 χρόνια μεγαλύτερό της, Αντρέι Ζελγιαμπούζκι, ο οποίος ελεγκτής στον σιδηροδρομικό σταθμό του Κουρσκ και του Νίζνι Νόβγκοροντ. Το ζευγάρι απέκτησε δύο παιδιά τον Γιούρι (1888-1955) και τη Γιαικατερίνα (1894-?), με τον Γιούρι να ακολουθεί κι αυτός τα βήματα της οικογένειας του και να γίνεται σκηνοθέτης.
## Καριέρα
### Πρώιμη καριέρα
Κατόπιν, ο σύζυγος ανέλαβε νέο πόστο, και η οικογένεια μετακόμισε στην Τιφλίδα, όπου η Αντρέγιεβα γνώρισε επιτυχία ως ηθοποιός. Αργότερα μετακόμισαν στη Μόσχα, όπου συνεργάστηκε με τον  Κονσταντίν Στανισλάφσκι, στο Θέατρο Τέχνης της Μόσχας. Το ντεμπούτο της στη μοσχοβίτικη σκηνή το έκανε στις 15 Δεκεμβρίου του 1884. Κι εκεί γνώρισε μεγάλη επιτυχία.

Η Αντρέγιεβα, παράλληλα, άρχισε να δείχνει ένα ενδιαφέρον για την μαρξιστική λογοτεχνία, και κρυφά εντάχθηκε στο Ρωσικό Σοσιαλδημοκρατικό Εργατικό Κόμμα. Το 1900, συναντά για πρώτη φορά στη Σεβαστούπολη, τον Μαξίμ Γκόρκι. Το 1902, αποφάσισε να αποχωρήσει από την ηθοποιία. Την επόμενη χρονιά γίνεται η νόμιμη σύζυγος του Γκόρκι. Ο Γκόργκι και η Αντρέγιεβα, έφυγαν από τη Ρωσία το 1906 και ταξίδεψαν, αρχικά, στις Ηνωμένες Πολιτείες και αργότερα στο Κάπρι της Ιταλίας.
### Ύστερη καριέρα
Το 1921, ταξίδεψε πωλώντας αντίκες και έργα τέχνης και από το 1922 εκπροσωπούσε την Επιμελητεία Εξωτερικού Εμπορίου, σε θέματα που αφορούσαν την κινηματογραφική βιομηχανία, περνώντας αρκετό χρόνο στο Βερολίνο. Κατά τη διάρκεια αυτής της περιόδου, χώρισε με τον Γκόργκι. Μεταξύ του 1931 και του 1948, κατείχε το πόστο του Διευθυντή του Οίκου Επιστημών στη Μόσχα.
## Καριέρα στη διοίκηση θεάτρου
Ήδη από το 1914, έκανε αρκετές προσπάθειες να προωθήσει το κλασικό θέατρο στο λαό. Μετά την Οκτωβριανή Επανάσταση, οι σπόροι απέδωσαν καρπούς. Μεταξύ του 1918 και του 1921, ήταν η Επιμελήτρια των Θεάτρων και τον Δημοσίων Θεαμάτων στο Πέτρογαρντ. Έπαιξε σημαντικό ρόλο στη δημιουργία του Θεάτρου Μπολσόι, το οποίο τελικώς άνοιξε το 1919. Τον Ιανουάριο του ίδιου έτους, ο Ανατόλι Λουνατσάρσκι, της πρότεινε τη θέση του αναπληρωτή, της θέσης που ο ίδιος κατείχε στον καλλιτεχνικό τομέα. Αν και τα σοβιέτ της Πετρούπολης αρνήθηκαν αυτήν την πρόταση, ο Βλαντίμιρ Λένιν παρενέβη υπέρ της και ο διορισμός της επέτυχε. 
## Παραπομπές

## Βιβλιογραφία
*
*
*
*

Κατηγορία:Ηθοποιοί θεάτρου
FIBA Europe Cup 2015–16

Το **FIBA Europe Cup 2015–16** ήταν η εναρκτήρια σεζόν της νεοϊδρυθείσας διοργάνωσης καλαθοσφαίρισης από την Διεθνής Ομοσπονδία Καλαθοσφαίρισης. Ξεκίνησε στις 21 Οκτωβρίου του 2015 και τελείωσε την 1 Μαΐου του 2016.

Η διοργάνωση αυτή αντικατέστησε το EuroChallenge έχοντας σκοπό να αντικαταστήσει το Eurocup Basketball, που διοργανώνεται από την Euroleague Basketball, ως την δεύτερη κατηγορία καλαθοσφαίρισης της Ευρώπης.

## Δομή
Σε αυτή την πρώτη σαιζόν του κυπέλλου αυτού συμμετείχαν 56 ομάδες από όλη την Ευρώπη. Η μορφή διεξαγωγής είναι παρόμοια με αυτή της Ευρωλίγκας. Οι 56 ομάδες χωρίζονται σε 14 ομίλους των 4 ομάδων. Στη συνέχεια στο γύρο των 32 οι δύο πρώτες ομάδες κάθε ομίλου χωρίζονται και πάλι σε ομίλους των 4 ομάδων και ακολουθεί ο γύρος των 16 όπου είναι τα προημιτελικά. Η διοργάνωση ολοκληρώνεται με το Final Four.

## Τελικός
Κυπελλούχος αναδείχθηκε η ομάδα των Σκάιλάινερς Φρανκφούρτης επικρατώντας στον τελικό που διεξήχθη στις Μαΐου στο Σαλόν σιρ Σεν της Γαλλίας της ιταλικής Βαρέζε με 66–62.

## Παραπομπές


Κατηγορία:Καλαθοσφαίριση το 2015
Κατηγορία:Καλαθοσφαίριση το 2016
IPhone SE (1η γενιά)

Το **iPhone SE (Special Edition) πρώτης γενιάς** (Αλλιώς γνωστό ως **iPhone SE** 1 ή **iPhone SE 2016)** είναι ένα smartphone που σχεδιάστηκε και διατείθονταν στην αγορά από την Apple Inc. Είναι μέρος της **9ης γενιάς** των iPhone μαζί με το καλύτερων προδιαγραφών iPhone 6S και iPhone 6S Plus. Παρουσιάστηκε στις 21 Μαρτίου 2016 στην έδρα της Apple Cupertino και κυκλοφόρησε στις 31 Μαρτίου 2016.

## Πηγές
* GSM Arena

## Παραπομπές

Κατηγορία:IPhone
Κατηγορία:IOS (Apple)
Τούτι-Φρούτι σκάκι

To **Τούτι-Φρούτι σκάκι** (*Tutti-Frutti Chess*) είναι σκακιστική παραλλαγή που εφηύραν οι Ραλφ Μπέτζα και Φιλίπ Μ. Κοέν το 1978. Η παραλλαγή παίζεται τακτικά σε σκακιστικά τουρνουά και σε αγώνες με παρτίδες δι' αλληλογραφίας.

## Κανόνες
Το παιχνίδι παίζεται χρησιμοποιώντας κανονική σκακιέρα και ακολουθεί όλους τους κανόνες και τις συμβάσεις στο κανονικό σκάκι, με τη διαφορά ότι:
* Οι πύργοι της βασίλισσας έχουν αντικατασταθεί από αυτοκράτειρες, οι βασίλισσες έχουν αντικατασταθεί από αμαζόνες, οι αξιωματικοί του βασιλιά έχουν αντικατασταθεί από βασίλισσες και οι ίπποι του βασιλιά έχουν αντικατασταθεί από πριγκίπισσες. Όλα τα άλλα κομμάτια παραμένουν αμετάβλητα.
* Τα πιόνια μπορουν να προαχθούν σε όλα τα κομμάτια της παραλλαγής εκτός από βασιλιά, δηλαδή, σε αμαζόνα, βασίλισσα, αυτοκράτειρα, πριγκίπισσα, πύργο, αξιωματικό και ίππο.
* Ο βασιλιάς μπορεί να κάνει μικρό ροκέ με τον πύργο ή μεγάλο με την αυτοκράτειρα.

## Παραπομπές


## Εξωτερικοί σύνδεσμοι
* Ed Friedlander, Πρόγραμμα για Τούτι-Φρούτι σκάκι , Pathguy.com

Κατηγορία:Σκακιστικές παραλλαγές
Γοτθικό σκάκι

Το **Γοτθικό σκάκι** (*Gothic Chess*) είναι παραλλαγή στο σκάκι που επινόησε ο Εντ Τράις και προέρχεται από το Σκάκι του Καπαμπλάνκα. Κατοχυρώθηκε με δίπλωμα ευρεσιτεχνίας το 2002, αλλά το δίπλωμα ευρεσιτεχνίας έληξε το 2006.

Το παιχνίδι παίζεται σε σκακιέρα 10×8 με επιπλέον κομμάτια όπως και στο σκάκι Καπαμπλάνκα. Η μόνη διαφορά είναι η παράταξη εκκίνησης, η οποία φαίνεται στο διάγραμμα δεξιά.

## Επιπλέον κομμάτια
Τα επιπλέον κομμάτια στην παραλλαγή αυτή είναι:
* Καγκελάριος|30px Ο καγκελάριος συνδυάζει τις δυνάμεις του πύργου και του ίππου.
* Αρχιεπίσκοπος|30px Ο αρχιεπίσκοπος συνδυάζει τις δυνάμεις του αξιωματικού και του ίππου.

Τα ονόματα των κομματιών, ως *αρχιεπίσκοπος* (*archbishop*) και *καγκελάριος* (*chancellor*), δόθηκαν από τον Χοσέ Ραούλ Καπαμπλάνκα για την παραλλαγή του. Αυτά τα ονόματα εξακολουθούν να χρησιμοποιούνται στις πιο σύγχρονες παραλλαγές του σκακιού του Καπαμπλάνκα.

## Τουρνουά
Το 2004, ο Εντ Τράις διοργάνωσε ένα παγκόσμιο πρωτάθλημα για Γοτθικό σκάκι με ηλεκτρονικούς υπολογιστές (*Gothic Chess Computer World Championship*), που τελικά κέρδισε με το δικό του πρόγραμμα, το οποίο ονόμαζε *Gothic Vortex*.

## Παραπομπές


## Εξωτερικοί σύνδεσμοι
* 

Κατηγορία:Σκακιστικές παραλλαγές
Κατηγορία:Επιτραπέζια παιχνίδια
Λεωφόρος Βασιλέως Κωνσταντίνου

Η **Λεωφόρος Βασιλέως Κωνσταντίνου** είναι κύρια οδική αρτηρία της Αθήνας στη συνοικία του Παγκρατίου , η οποία ξεκινά από το Παναθηναϊκό Στάδιο (ή Καλλιμάρμαρο) στην Οδό Ηρώδου Αττικού και καταλήγει στο ξενοδοχείο Χίλτον στη Λεωφόρο Βασιλίσσης Σοφίας. Διαθέτει διαχωριστική νησίδα με τρεις λωρίδες κυκλοφορίας ανά κατεύθυνση. Έλαβε το όνομα της από τον Βασιλιά Κωνσταντίνο Α΄ ο οποίος ήταν βασιλιάς της Ελλάδος τις περιόδους 1913-1917 και 1920-1922. Έχει μήκος περίπου 1,1 χιλιόμετρο.

Γνωστά κτήρια επί της οδού είναι το Παναθηναϊκό Στάδιο, η Εθνική Πινακοθήκη, το Εθνικό Ίδρυμα Ερευνών, το Ωδείο Αθηνών και το Ξενοδοχείο *«Χίλτον»* των Αθηνών καθώς και πλήθος πρεσβειών και προξενείων.

## Ιστορικό
Η σύγχρονη οδός σχεδιάστηκε αρχικά στα μέσα του 20ού αιώνα. Δημιουργήθηκε μέσω επικάλυψης του Ιλισσού. Η οδός ασφαλτοστρώθηκε αργότερα. Άμαξες, τραμ και τρόλεϊ χρησιμοποιούσαν την οδό κατά τον 20ο αιώνα και η οδός ήταν διπλής κατεύθυνσης. Υπάρχει μεγάλος αριθμός πολυκατοικιών και πάρκων κατά μήκος της οδού.

## Παραπομπές


## Εξωτερικοί σύνδεσμοι
* 

Βασιλέως Κωνσταντίνου Λεωφόρος
NGC 4030

Ο **[[Νέος Γενικός Κατάλογος|NGC]] 4030** είναι σπειροειδής γαλαξίας ο οποίος απέχει περίπου 64 εκατομμύρια έτη φωτός από το Ηλιακό Σύστημα και βρίσκεται στον αστερισμό Παρθένο. Έχει γωνιακή έκταση 4,2' × 3,0', φαινόμενο μέγεθος 10,6 και είναι ορατός με μικρό τηλεσκόπιο ως ένα χαρακτηριστικό πλάτους 3&nbsp;arcmin, περίπου 4,75° στα νοτιοανατολικά του αστέρα β Παρθένου. Παρατηρούμενος από την Γη ο γαλαξίας έχει κλίση 47,1°. Τον ανακάλυψε ο αστρονόμος Ουίλιαμ Χέρσελ την 1η Ιανουαρίου 1786.

Ταξινομείται ως SA(s)bc στο σχήμα μορφολογικής ταξινόμησης ντε Βοκουλέρ (De Vaucouleurs). Το εσωτερικό τμήμα του είναι μία σύνθετη δομή με πολλαπλούς βραχίονες, που εξελίσσεται σε ένα συμμετρικό μοτίβο με διπλούς βραχίονες πέρα από 49″ από τον πυτήνα. Η ηλικία της κεντρικής περιοχής εκτιμάται στα δύο δισεκατομμύρια χρόνια, όμως ο πυρήνας είναι ανενεργός.

Το 2007 ανιχνεύθηκε υπερκαινοφανής, ο οποίος ονομάσθηκε SN 2007aa και ήταν τύπου IIP Η θέση του ήταν 68″,5 βόρεια και 60″,8 ανατολικά του γαλαξιακού πυρήνα και πρόγονός του ήταν ένας ερυθρός γίγαντας που είχε 8,5–16,5 φορές την μάζα του Ήλιου.

## Παραπομπές

## Αναφορές

## Εξωτερικοί σύνδεσμοι
* 
* ESO: HAWK-I image of NGC 4030 (engl.)

4030
37845
06993
Κατηγορία:Σπειροειδείς γαλαξίες
Κατηγορία:Παρθένος (αστερισμός)
Τέοντοορ φαν Λόον

Ο **Τέοντοορ φαν Λόον** (φλαμανδικά: **Theodoor van Loon**, 1581 ή 1582, Έρκελενζ – 1649, Μάαστριχτ) ήταν Φλαμανδός ζωγράφος της περιόδου μπαρόκ.

## Βιογραφία
Ο καλλιτέχνης ταξίδεψε δύο φορές στην Ιταλία, από το 1602 ως το 1608 και από το 1628 ως το 1629. Είναι γνωστός ως οπαδός του Καραβάτζιο.

Μαζί με τον Βένζελ Κουμπέργκερ (Wenzel Coebergher) ολοκλήρωσε παραγγελίες για τον Αλβέρτο Ζ΄,  Αρχιδούκα της Αυστρίας και τη σύζυγό του Ινφάντα Ιζαμπέλλα Κλάρα Ευγενία της Ισπανίας. Εκτέλεσε επίσης παραγγελίες για εκκλησίες της περιοχής των Βρυξελλών, και φιλοτέχνησε την εικόνα της Αγίας Τράπεζας για την Βασιλική του Σχέρπενχοϊφελ (αποδίδεται ως "απότομος λόφος") , την υψηλότερη σε επισκέψεις εκκλησία ιερού προσκυνήματος στο Βέλγιο.

Ήταν φίλος του Ερύκιους Πουτεάνους (Erycius Puteanus), καθηγητή στο Πανεπιστήμιο του Λέουβεν.

Σύμφωνα με τον Άρνολντ Χαουμπράκεν, τα έργα του δείχνουν ότι εκπαιδεύτηκε ως ζωγράφος στην Ιταλία.

## Δείτε επίσης
* Κατάλογος Φλαμανδών ζωγράφων

## Παραπομπές


## Εξωτερικοί σύνδεσμοι
*Nieuwe gegevens over de 17e eeuwse Zuid-Nederlandse schilder Theodorus van Loon

Κατηγορία:Φλαμανδοί ζωγράφοι
Λεωφόρος Κωνσταντινουπόλεως

Η **Λεωφόρος Κωνσταντινουπόλεως** έλαβε το όνομά της από την πρωτεύουσα της Βυζαντινής Αυτοκρατορίας και είναι λεωφόρος στα δυτικά προάστια της Αθήνας. Συνδέει το δυτικό τμήμα του Αγίου Ιωάννη Ρέντη κοντά στον Πειραιά με το βόρειο τμήμα των Σεπολίων, από τα οποία μέσω άλλης οδού συνδέεται με το Καματερό. Το δυτικό της τμήμα έχει αρκετές λωρίδες κυκλοφορίας και το ανατολικό της τμήμα είναι αστική οδός, ενώ το υπόλοιπο τμήμα είναι μια κύρια οδική αρτηρία η οποία χρησιμοποιείται για τη πρόσβαση με την οδό Καλλιρόης, η οποία συνδέεται με τη Λεωφόρο Βουλιαγμένης και με τη Λεωφόρο Βασιλέως Κωνσταντίνου, και έτσι συνδέονται τα δυτικά προάστια της Αθήνας με τα νότια, παρακάμπτοντας το κέντρο. Έχει μήκος περίπου 7,5 χιλιόμετρα.

## Ιστορικό
Η κατασκευή ξεκίνησε σε μια υπόγεια διάβαση όταν αυξήθηκε η κίνηση στην Οδό Λένορμαν στα μέσα του 20ού αιώνα. Αργότερα, στα μέσα με τέλη του 20ού αιώνα, ξεκίνησε η κατασκευή μιας υπέργειας διάβασης επί της Λεωφόρου Πέτρου Ράλλη και ενός κόμβου στο βορειοδυτικό τμήμα. Το 1992 ένα τμήμα της λεωφόρου έκλεισε, με την κίνηση να εκτρέπεται στη Λεωφόρο Αθηνών (Εθνική Οδός 8, 8α και Ευρωπαϊκή Οδός 94 με φορά δυτικά) και ανακατευθύνθηκε μέσω της οδού Παλαμήδου και του νοτίου τμήματος της Οδού Λένορμαν. Αυτό κράτησε για έναν χρόνο, όσο κατασκευαζόταν μια έξοδος με κατεύθυνση την Αθήνα στη δυτική είσοδο της πόλης και η οδός εν τέλει επαναλειτούργησε. Μεταξύ 1993 και 1994, ξεκίνησαν εργασίες στην Κωνσταντινουπόλεως, σε μια ακόμη λεωφόρο που τη συνέδεε με την Οδό Καλλιρόης και σε έναν κόμβο με την Οδό Πειραιώς. Απομακρύνθηκε η σιδηροδρομική διάβαση, και μια υπόγεια διάβαση περίπου 500 μέτρων. Το βόρειο τμήμα περνούσε από τη σιδηροδρομική διάβαση, ενώ η λεωφόρος περνά από κάτω.

Κωνσταντινουπολεως
Βράνη

Η Μ-Θεωρία που αποτελεί γενίκευση της θεωρίας υπερχορδών περιγράφει έναν χώρο 11 διαστάσεων και εκτός από χορδές (αντικείμενα διάστασης 1) περιλαμβάνει και τις λεγόμενες βράνες, αντικείμενα με μεγαλύτερη διάσταση, 2, 3, 4,…κλπ (προφανώς η διάσταση των βράνων δεν μπορεί να υπερβεί την διάσταση 11, που είναι η διάσταση του χώρου που ζει η Μ-θεωρία). Οι βράνες που έχουν διάσταση 2 λέγονται μεμβράνες. Τα σωμάτια προκύπτουν από τις ταλαντώσεις των βράνων (π.χ. για την περίπτωση των μεμβρανών, βράνες  διάστασης 2,  θυμηθείτε τους ήχους που παράγονται από την παλλόμενη επιφάνεια ενός τυμπάνου κοκ).

## Παραπομπές


Κατηγορία:Θεωρία χορδών
Θριγκός

Ο **θριγκός** είναι το τμήμα εκείνο της ανωδομής ενός ναού στην Αρχαία Ελλάδα που βρίσκεται ακριβώς επάνω από τους τοίχους και τους κίονες. Αποτελείται από το επιστύλιο, το διάζωμα (μετόπες και τρίγλυφα για τον δωρικό ρυθμό ή ζωφόρο για τον ιωνικό ρυθμό) και το γείσο. Στην αρχαϊκή περίοδο ήταν ξύλινος ή ξύλινος με πήλινη επένδυση. Στη συνέχεια κατασκευαζόταν από πέτρα ή μάρμαρο.

Χαρακτηριστικό παράδειγμα είναι ο ανασυγκροτημένος θριγκός του 6ου αι. π.Χ. του θησαυρού των Μεγαρέων στο Αρχαιολογικό Μουσείο Ολυμπίας. Το αέτωμά του ήταν ζωγραφισμένο με ανθέμια και το ολόγλυφο σύμπλεγμα είχε ως θέμα την Κενταυρομαχία. Στο επιστύλιό του υπάρχει η επιγραφή «ΜΕΓΑΡΕΩΝ».

**Θλαστός θριγκός** ονομάζεται ο θριγκός εκείνος που, ανά διαστήματα, προεξέχει και εισέχει. Σχηματίζει έτσι ένα χαρακτηριστικά τεθλασμένο περίγραμμα και οικοδομήθηκε κυρίως σε προσόψεις θεατρικών σκηνών και νυμφαίων τη Ρωμαϊκή περίοδο.

## Παραπομπές


## Εξωτερικοί σύνδεσμοι
* Ο θριγκός του ναού του Σελινούντα
* [ ''Θριγκός, επιστύλιο και άλλα αρχιτεκτονικά στοιχεία του Παρθενώνα'', [Ίδρυμα Αικατερίνης Λασκαρίδη]]

Κατηγορία:Αρχιτεκτονικά στοιχεία κτιρίων
Διοργανώσεις Ε.Π.Σ. Ηπείρου 1960–61

Για την **περίοδο 1960–61**, η Ένωση Ποδοσφαιρικών Σωματείων Ηπείρου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, στους νομούς Ιωαννίνων,Άρτας,Πρέβεζας και το νησί της Λευκάδας.

## Α ερασιτεχνική
Ο Παναμβρακικός Άρτας και ο Αετός Άρτας συγχωνεύτηκαν και δημιούργησαν την Αναγέννηση Άρτας που συμμετείχε στην Α ερασιτεχνική.Δεν υποβιβάστηκε κάποια ομάδα και οι ομάδες έγιναν πάλι 6.

## Β ερασιτεχνική

## Γ ερασιτεχνική
Για πρώτη φορά στην ιστορία της Ένωσης υπήρξε Γ ερασιτεχνική.Οι νέες ομάδες που κατέβηκαν στο πρωτάθλημα και αποτέλεσαν την πρώτη Γ ερασιτεχνική είναι ο Ηρακλής Χαλκιάδων,ο ΑΟ Αίας Ράχης και ο ΑΟ Κοστακιών από τον νομό Άρτας,η Θύελλα Κατσικάς και ο ΑΟ Ανατολής από τον νομό Ιωαννίνων και ο Εθνικός Φιλιππιάδας από τον νομό Πρέβεζας.

### Νότιος όμιλος

### Βόρειος όμιλος

## Α ερασιτεχνική (Β' ομάδες)

## Πηγές


61
Κατηγορία:Εγχώρια ποδοσφαιρικά πρωταθλήματα 1960-1961
Ζεράρ ντε Βοκουλέρ

Ο **Ζεράρ Ανρί ντε Βοκουλέρ** (, 25 Απριλίου 1918 &ndash; 7 Οκτωβρίου 1995) ήταν Γάλλος αστρονόμος.

## Βίος και έργο
Γεννήθηκε στο Παρίσι και έδειξε από νεαρή ηλικία ενδιαφέρον για την ερασιτεχνική αστρονομία. Πήρε πτυχίο από τη Σορβόννη και αφού υπηρέτησε τη στρατιωτική του θητεία κατά τον Δεύτερο Παγκόσμιο Πόλεμο συνέχισε την ενασχόλησή του με την Αστρονομία.

Μιλούσε άπταιστα αγγλικά και πέρασε την περίοδο 1949&ndash;51 στην Αγγλία ενώ στα 1951&ndash;57 βρίσκονταν στην Αυστραλία, συγκεκριμένα στο Αστεροσκοπείο του όρους Στρόμλο. Ακολούθησε στα 1957&ndash;58 το Αστεροσκοπείο Λόουελ στην Αριζόνα και στα 1958&ndash;60 το Αστεροσκοπείο του Χάρβαρντ. Το 1960 διορίστηκε στο Πανεπιστήμιο του Τέξας, όπου και παρέμεινε μέχρι το τέλος της καριέρας του. Απεβίωσε από καρδιακή προσβολή στην οικία του στο Ώστιν σε ηλικία 77 ετών.

Ο ντε Βοκουλέρ ειδικεύθηκε στη μελέτη των γαλαξιών και συνέγραψε μαζί με τη σύζυγό του Αντουανέτ (Antoinette) (1921-1987) το έργο *Third Reference Catalogue of Bright Galaxies* (Τρίτος Κατάλογος Αναφοράς Φωτεινών Γαλαξιών). Μεταξύ άλλων ανέλυσε τους άτλαντες γαλαξιών των Hubble και Sandage, ενώ υπολόγισε ξανά τις μετρήσεις αποστάσεων με μέθοδο που προκύπτει από το μέσο όρο διαφόρων ειδών μετρήσεων που βασίζονται στη φωτεινότητα, τη διάμετρο του δακτυλίου του γαλαξία, τα λαμπρότερα αστρικά σμήνη κλπ. Τη δεκαετία του 1950 προώθησε την ιδέα πως τα σμήνη γαλαξιών ομαδοποιούνται σε υπερσμήνη.

Διαδομένη είναι επίσης η χρήση του σχήματος μορφολογικής ταξινόμησης των γαλαξιών που ανέπτυξε με βάση το σχήμα ταξινόμησης του Χάμπλ. 

## Παραπομπές


## Βιβλιογραφία
*
*
*
*
*
*

## Εξωτερικοί σύνδεσμοι
* Obituary: Gerard Henri De Vaucouleurs, 1918-1995 
* National Academy of Sciences Biographical Memoir 

Κατηγορία:Γάλλοι αστρονόμοι
Κατηγορία:Αστρονόμοι του 20ού αιώνα
Γιαν Μαντάιν

Ο **Γιαν Μαντάιν** (φλαμανδικά: **Jan Mandijn** αναφερόμενος και ως **Jan Mandyn** (περ. 1500, Χάαρλεμ &ndash;περ. 1560, Αμβέρσα) ήταν Φλαμανδός ζωγράφος της Αναγέννησης, ο οποίος αν και γεννήθηκε στην Ολλανδία δραστηριοποιήθηκε στην Αμβέρσα μετά το 1530.

## Βιογραφία
Ο Μαντάιν εκπαιδεύτηκε στο Χάαρλεμ αλλά μετοίκησε στην Αμβέρσα το 1530. Διετέλεσε Δάσκαλος των Γιαν φαν ντερ Έλμπουρχτ Χίλλις Μόστερτ και Μπαρτολομέους Σπράνγκερ. Απεβίωσε στην Αμβέρσα.

## Έργο

Έχει διασωθεί μόνον ένα υπογεγραμμένο έργο του, *[[Ο Πειρασμός του Αγίου Αντωνίου]]* (σήμερα στο Μουσείο Φρανς Χαλς του Χάαρλεμ). Είναι παρόμοιο σε ύφος με αυτό του Ιερώνυμου Μπος, γι' αυτό και αποκαλείται οπαδός του Μπος. Αυτό επιβεβαιώνεται από τον πρώιμο βιογράφο Κάρελ φαν Μάντερ, ο οποίος ανέγραψε ότι ο Μαντάιν ήταν πολύ καλός στο να ζωγραφίζει φοβικές και αστείες σκηνές, όπως ο Μπος. Ο *Πειρασμός* αντλεί την έμπνευσή του από τον Μπος, αλλά το ύφος του Μαντάιν είναι πιο ελεύθερο και χαλαρό, ενώ τα χρώματα και τα φανταστικά πλάσματα είναι λιγότερο αρμονικά. Ως αποτέλεσμα, το σύνολο είναι λιγότερο δυναμικό σε σχέση με τον Μπος. Οι πίνακες του Μαντάιν ενσωματώνουν στοιχεία τυπικά του Μπος, όπως υβριδικούς δαίμονες, που συνίστανται από διάφορα τμήματα εντόμων, αμφιβίων, ερπετών και πτηνών.

Τα υφολογικά χαρακτηριστικά του Μαντάιν έχουν εντοπιστεί σε μια σειρά "διαβολικών απεικονίσεων" στην Αμβέρσα, που έχουν αποδοθεί σε αυτόν, όπως *Ο πειρασμός του Αγίου Χριστοφόρου* (σημερα στην Alte Pinakothek του Βερολίνου).

## Δείτε επίσης
* Κατάλογος Φλαμανδών ζωγράφων

## Παραπομπές


Κατηγορία:Φλαμανδοί ζωγράφοι
Παρθενώνας Χαλκιδικής

Ο **Παρθενώνας** είναι χαρακτηρισμένος διατηρητέος παραδοσιακός οικισμός του Δήμου Σιθωνίας Χαλκιδικής. 

## Τοποθεσία
Βρίσκεται σε υψόμετρο 320 μ. χτισμένο στις πλαγιές του όρους Ίταμος (ή Δραγουδέλης) και έχει 6 μόνιμους κατοίκους. 

## Ονομασία
Εναλλακτικά αναφέρεται με τα ονόματα *Παρθενόπολις* και *Παρθενιώνας*. 

## Ιστορία
Ο οικισμός του Παρθενώνα υπάρχει σύμφωνα με επιγραφές ήδη από τον 10ο αιώνα. Στα βυζαντινά χρόνια η ευρύτερη περιοχή ήταν μετόχι της μονής Κωσταμονίτου.  

Το χωριό ιδρύθηκε στα τέλη του 17ου αιώνα.  

Είναι γνωστό για την αρχιτεκτονική του παράδοση, καθώς έχει άψογα διατηρημένα σπίτια σε παραδοσιακό μακεδονικό αρχιτεκτονικό ρυθμό και την θέα προς τον Τορωναίο κόλπο και τη νήσο Κέλυφο (Χελώνα). 

Η ιστορική εκκλησία του Αγίου Στεφάνου που κτίστηκε το 1837 είναι επισκέψιμη. Σε όλη τη διάρκεια της οθωμανικής κυριαρχίας ανήκε διοικητικά στο ναχιγέ του Παζαργκιάχ και φορολογικά στο χάσι του Λόγγου.  

Οι κάτοικοι του Παρθενώνα συμμετείχαν στην επανάσταση του 1821 αναδεικνύοντας σημαντικούς αγωνιστές, όπως ο Βασίλειος Ιωάννου και ο Ιωάννης Αργύρη.  

Στη δεκαετία του 1950-1960 οι περισσότεροι κάτοικοί του μετοίκησαν και πολιτογραφήθηκαν στον Νέο Μαρμαρά.  

Η κοινότητα εκείνη καταργήθηκε το 1970 και το χωριό εγκαταλείφθηκε. 

## Πολιτισμός
Στον Παρθενώνα λειτουργεί Λαογραφικό Μουσείο, στο αναπαλαιωμένο σχολείο, στην πλατεία, το οποίο διαχειρίζεται ο Πολιτιστικός Σύλλογος «ΠΑΡΘΕΝΩΝ».

Το Parthenώn Film Festival - Σινεμά στο Χωριό διεξάγεται τα τελευταία 9 χρόνια στην πέτρινη πλατεία του χωριού. 

Η ετήσια εκδήλωση το “Πέρασμα του Δραγουδέλι” περιλαμβάνει 8 περιπατητικές διαδρομές και 1 ποδηλατική και καταλήγουν στην πλατεία του Παρθενώνα, όπου πραγματοποιούνται πολιτιστικές εκδηλώσεις. 

## Πρόσωπα
* Τριαντάφυλλος Δραβαλιάρης, δημοσιογράφος

## Παραπομπές


## Πηγές
* 

Κατηγορία:Χωριά της περιφερειακής ενότητας Χαλκιδικής
Κατηγορία:Δήμος Σιθωνίας
Διοργανώσεις Ε.Π.Σ. Ηπείρου 1962–63

Για την **περίοδο 1962–63**, η Ένωση Ποδοσφαιρικών Σωματείων Ηπείρου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, στους νομούς Ιωαννίνων,Άρτας,Πρέβεζας και το νησί της Λευκάδας.

## Α ερασιτεχνική
Η Νικόπολη έπαιξε στο πρωτάθλημα Β εθνικής της επόμενης σεζόν,αφού πρώτα ενώθηκε με την ΑΕ Πρέβεζας δημιουργώντας τον ΠΑΣ Πρέβεζα.

## Β ερασιτεχνική

## Γ ερασιτεχνική
Νέες παρουσίες είναι η Θύελλα Ελεούσας από τον νομό Ιωαννίνων και ο Σκουφάς Κομποτίου από τον νομό Άρτας.Αντίθετα δεν κατέβηκε ο Αετός Σταυρακίου.

### Βόρειος

### Νότιος

## Α ερασιτεχνική (Β' ομάδες)

## Πηγές


63
Κατηγορία:Εγχώρια ποδοσφαιρικά πρωταθλήματα 1962-1963
Χρήστος Μάντακας

Ο **Χρήστος Μάντακας** (Αθήνα, 20 Αυγούστου 1969) είναι Έλληνας ηθοποιός.

## Βιογραφία
Αποφοίτησε από την δραματική σχολή του Ωδείου Αθηνών και παρακολούθησε κύκλο σεμιναρίων στη δραματική σχολή του Ανδρέα Βουτσινά στο Παρίσι.

Ξεκίνησε τη δεκαετία του '90 να δουλεύει ως ηθοποιός. Συμμετείχε σε πολλές τηλεοπτικές παραγωγές όπως επίσης στο θέατρο και στον κινηματογράφο. Έχει συνεργαστεί με πολλούς γνωστούς έλληνες σκηνοθέτες μεταξύ των οποίων οι Πάνος Κούτρας, Ρέππας-Παπαθανασίου, Βασίλης Θωμόπουλος κ.α.

Έχεις συνεργαστεί με ραδιοφωνικούς σταθμούς δίνοντας στη φωνή του ( city , βήμα FM κ.α.)

### Κινηματογράφος

### Θέατρο

**Τηλεόραση**

ΔΙΆΦΑΝΗ ΑΓΆΠΗ (alpha) , ΑΡΧΕΛΆΟΥ 5 (ΕΡΤ) 50-50 (MEGA) ΤΟ ΚΑΦΈ ΤΗΣ ΧΑΡΆΣ (ANT1) SAFE SEX TV SERIES (MEGA) ΤΑ ΚΟΡΊΤΣΙΑ ΤΟΥ ΜΠΑΜΠΆ (ANT1) ΟΙ  ΒΑΣΙΛΙΆΔΕΣ (MEGA) ΥΠΈΡΟΧΑ ΠΛΆΣΜΑΤΑ (ALPHA) ΤΟ ΚΌΚΚΙΝΟ ΔΩΜΆΤΙΟ (MEGA) ΛΆΜΨΗ (ANT1)

## Παραπομπές


Κατηγορία:Έλληνες μοντέλα
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Μαρκ Ράιλανς

Ο **Σερ** **Ντέιβιντ Μαρκ Ράιλανς Γουότερς** (, 18 Ιανουαρίου 1960 - ) είναι Άγγλος ηθοποιός, σκηνοθέτης θεάτρου και θεατρικός συγγραφέας. Υπήρξε ο πρώτος καλλιτεχνικός διευθυντής στο Shakespeare's Globe, του Λονδίνου, μεταξύ το 1995 και το 2005. Το 2016 κέρδισε Όσκαρ Β' Ανδρικού Ρόλου και BAFTA Β΄ Ανδρικού Ρόλου, για την ταινία του Στίβεν Σπίλμπεργκ, *[[Η γέφυρα των κατασκόπων]]* (2015). Το 2016 συμπεριλήφθηκε σε ετήσιο κατάλογο του περιοδικού Time με τις 100 προσωπικότητες με τη μεγαλύτερη επιρροή διεθνώς. Το 2017 χρίσθηκε ιππότης.

Ο Ράιλανς μετά την αποφοίτησή του από το Royal Academy of Dramatic Art, έκανε το ντεμπούτο του στο θέατρο το 1980, στο Citizens Theatre, της Γλασκώβης. Το 1994 για το *[[Πολύ κακό για το τίποτα]]* και το 2010 για το *[[Ιερουσαλήμ (θεατρικό έργο)|Ιερουσαλήμ]]*, κέρδισε το βραβείο Oliver Καλύτερου Ηθοποιού. Ενώ το 2008 για το *Boeing-Boeing*, το 2010 για το *Ιερουσαλήμ* και το 2014 για το *[[Δωδέκατη Νύχτα]]* κέρδισε βραβείο Τόνι. Διακρίσεις έτυχε και για ρόλους του στην τηλεόραση: BAFTA Καλύτερου Ηθοποιού στην Τηλεόραση, για την τηλεταινία *[[The Government Inspector]]*, ενώ έχει υπάρξει υποψήφιος για Έμμι, Χρυσή Σφαίρα, αλλά και BAFTA για τον ρόλο του στη σειρά *[[Wolf Hall]]*.

## Παραπομπές


## Εξωτερικοί σύνδεσμοι
*
* Interview on Farinelli (theatre play), Bridge of Spies (film) etc Oct-2015
* Interview with Mark Rylance at the Globe on wisdom, Sir Francis Bacon, Shakespeare Jun-94
* Mark Rylance performing the Peacebuilder, Henri Ladyi, Congo
* doollee.com listing of Rylance's works written for the stage

Κατηγορία:Βραβευμένοι με Όσκαρ Β' Ανδρικού Ρόλου
Κατηγορία:Άγγλοι θεατρικοί συγγραφείς
Κατηγορία:Νικητές βραβείου Tony
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Κατηγορία:Σκηνοθέτες θεάτρου
Κατηγορία:Βραβευμένοι με BAFTA Β' Ανδρικού Ρόλου
Κατηγορία:Απόφοιτοι της Βασιλικής Ακαδημίας Δραματικής Τέχνης
Διοργανώσεις Ε.Π.Σ. Ηπείρου 1963–64

Για την **περίοδο 1963–64**, η Ένωση Ποδοσφαιρικών Σωματείων Ηπείρου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, στους νομούς Ιωαννίνων,Άρτας,Πρέβεζας και το νησί της Λευκάδας.

## Α ερασιτεχνική
Η Αναγέννηση Άρτας ανέβηκε στην Β εθνική. Υπήρξε ένωση των δυο ομάδων της Λευκάδας και έτσι δεν υπήρξε υποβιβασμός.

## Β ερασιτεχνική

### Βόρειος όμιλος

### Νότιος όμιλος

## Γ ερασιτεχνική
Κατέβηκε ξανά ο Αετός Σταυρακίου.

### Βόρειος όμιλος

### Νότιος όμιλος

## Α ερασιτεχνική (Β' ομάδες)

## Πηγές


64
Κατηγορία:Εγχώρια ποδοσφαιρικά πρωταθλήματα 1963-1964
Μάρπησσος

Η **Μάρπησσος** μπορεί να αναφέρεται στα: 

* Μάρπησσος (πόλις): αρχαία πόλη της Μικράς Ασίας
* Μάρπησσος (βουνό): βουνό της Πάρου
Χαριλάου

Η **Χαριλάου** είναι πυκνοδομημένη και πυκνοκατοικημένη συνοικία της Θεσσαλονίκης. 

Η περιοχή αγοράστηκε το 1919 από τον Θρακιώτη τραπεζίτη Επαμεινώνδα Χαρίλαο ο οποίος έκτισε κατοικίες και τις πουλούσε σε άστεγους και πρόσφυγες. Από αυτόν η περιοχή πήρε το όνομά της.Κτίστηκε μετά τη μεγάλη πυρκαγιά του 1917, για να στεγάσει πυροπαθείς. Από το 1920 αποτελεί ρώσικη παροικία της πόλης.
Στην περιοχή βρίσκεται το Γήπεδο Κλεάνθης Βικελίδης που κτίσθηκε το 1951 και είναι η έδρα της ποδοσφαιρικής ομάδας του Άρη και οι ναοί της Οσίας Ξένης (παλιός και νέος)	 και η ρωσική εκκλησία των Αγίων Νικολάου και Δημητρίου.  Στη Χαριλάου έλαβε χώρα τον Σεπτεμβριο του 1983 η δολοφονια του Αριστειδη Δημητριαδη και την 1η Φεβρουαρίου 2022 η δολοφονία του Άλκη Καμπανού .

## Αστικές Συγκοινωνίες
**Λεωφορεία**
Οι γραμμές του ΟΑΣΘ που διέρχονται από την περιοχή είναι οι εξής:

Στην περιοχή δεν υπάρχει σταθμός Μετρό και εξυπηρετείται από τον σταθμό της διπλανής συνοικίας Νέα Ελβετία (Νέα Ελβετία).
## Παραπομπές


Κατηγορία:Δήμος Θεσσαλονίκης
Κατηγορία:Συνοικίες και περιοχές Θεσσαλονίκης
Μάρπησσος (πόλη)

Η πόλις **Μάρπησσος** βρισκόταν στην περιοχή της Τροίας, στη σημερινή κοιλάδα του Σκαμάνδρου της περιοχής Τρωάδα της Ανατολίας στην Τουρκία και αναφέρεται από τον Παυσανία:

 

## Παραπομπές


Κατηγορία:Αρχαιολογικοί τόποι στην Τουρκία
Κατηγορία:Αρχαίες πόλεις της Τρωάδας
Ορθό

Το **ορθό** είναι η μοίρα του πεπτικού σωλήνα μετά το σιγμοειδές κόλον και πριν τον πρωκτό, η οποία παρά το γεγονός ότι το όνομά της παραπέμπει σε μία μάλλον ευθεία δομή, έχει πολύπλοκο σχήμα το οποίο, στον άνθρωπο, ακολουθεί το καμπύλο σχήμα του ιερού οστού. Το ορθό μαζί με τον πρωκτικό σωλήνα επιτελούν την καίρια λειτουργία της αποθήκευσης και ελεγχόμενης αποβολής των κοπράνων μέσω μηχανισμών που μεσολαβούνται τόσο ασυνείδητα όσο και ενσυνείδητα. Η μετάβαση από το σιγμοειδές στο ορθό σημειώνεται από τη σύντηξη των *κολικών ταινιών* και απώλεια των *επιπλοϊκών αποφύσεων*. Ρόλος του ορθού είναι η προσωρινή αποθήκευση κοπράνων έως ότου το άτομο κρίνει ότι οι συνθήκες του επιτρέπουν να ενεργηθεί. Η διαδικασία αυτή της εγκράτειας επιτυγχάνεται με δύο μυϊκές ομάδες, τον έσω σφιγκτήρα του πρωκτού (ακούσια λειτουργία, δηλαδή το άτομο δεν τον ελέγχει) και έξω σφιγκτήρα του πρωκτού (εκκούσια λειτουργία, δηλαδή το άτομο μπορεί να τον ελέγξει συνειδητά).

Κατηγορία:Πεπτικό σύστημα
Διοργανώσεις Ε.Π.Σ. Ηπείρου 1964–65

Για την **περίοδο 1964–65**, η Ένωση Ποδοσφαιρικών Σωματείων Ηπείρου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, στους νομούς Ιωαννίνων,Άρτας,Πρέβεζας και το νησί της Λευκάδας.

## Α ερασιτεχνική
Ο ΑΟ Ιωαννίνων ανέβηκε στην Β εθνική.Ο ΠΑΣ Πρέβεζα έπαιξε στην νεοσύστατη Γ εθνική.

## Β ερασιτεχνική

## Γ ερασιτεχνική
Κατέβηκε ξανά η ΑΕ Πρέβεζας.

## Α ερασιτεχνική (Αναπληρωματικές ομάδες)

## Πηγές


65
Κατηγορία:Εγχώρια ποδοσφαιρικά πρωταθλήματα 1964-1965